В членове 30—36 от насоките на Държавния съвет от 13 май 2015 г. относно насърчаването на капацитета за международно производство и сътрудничеството при производството на оборудване се изброяват всички видове стратегическа помощ, която дружествата със задгранична дейност могат да получават. Те включват фискална и данъчна подкрепа, заеми при благоприятни условия, финансова подкрепа чрез синдикирани заеми, експортно кредитиране, финансиране на проекти, капиталови инвестиции и застраховане на експортни кредити. Член 31 от насоките се отнася до „заеми при благоприятни условия“, които да „подкрепят предприятията да участват в износа на мащабни комплектни съоръжения, договаряне на проекти и мащабни инвестиционни проекти“. На практика тази политика е довела до многобройни случаи на преференциално финансиране от банки или от специално създадения фонд „Пътят на коприната“ по смисъла на член 35 от Насоките, както наскоро бе установено от Комисията по друг случай (33).
 (80)
 Тъй като президентите на Египет без съмнение са знаели, че китайската инициатива „Един пояс, един път“ е свързана със значително държавно финансиране чрез преференциално финансиране и други финансови инструменти, очевидно е налице ясен акт на признаване и приемане на най-високо политическо равнище на такъв вид финансова подкрепа от ПЕ при съвместното създаване на зоната SETC с Китай.
 (81)
 Фактът, че Египет признава и приема китайското преференциално финансиране, се потвърждава допълнително от текста на Споразумението за сътрудничество от 2016 г. Съгласно член 1 от Споразумението за сътрудничество Египет изрично приема, че Китай може да прилага своите закони по отношение на оператори в зоната SETC или във връзка с дейностите в зоната SETC. За тази цел египетското правителство не възразява също Китай да определи зоната SETC като „задгранична зона за инвестиции“ в своето законодателство. Тъй като „задграничните зони за инвестиции“ са средство на инициативата „Един пояс, един път“, както се посочва в съображение 66, и тъй като в рамките на тази инициатива преференциалното финансиране се ползва като инструмент, в резултат на това определяне в член 4 от Споразумението за сътрудничество, в който Китай потвърждава също, че въпросната зона „има право на съответната стратегическа подкрепа и улеснения, предоставяни от китайското правителството за задгранични зони за икономическо и търговско сътрудничество“, Jushi Egypt получава правото да иска преференциално кредитиране от страна на китайски банки от стратегическо значение, както и преференциални условия за застраховане на износа. Египет дава съгласието си и за член 5, съгласно който китайското правителство ще подкрепя зоната за сътрудничество и като „насърчава съответните финансови институции да предоставят финансова помощ за ... инвестиционни проекти в рамките на зоната за сътрудничество, при условие че са изпълнени изискванията за кредитните условия и използването на кредитите“. Както вече беше установено в предишно разследване, преференциалното финансиране от страна на Китай не се ръководи от ясно разписани програми за финансиране със строги критерии за допустимост, а се отпуска чрез определяне на няколко насърчавани сектора на най-високо равнище (34). Официалното определяне на зоната SETC в Египет като задгранична зона за инвестиции на китайски предприятия след постигнато взаимно съгласие между ръководителите на двете държави и предвиденото в член 5 „насърчаване“ се вписват напълно в обичайния модел, по който китайските банки от стратегическо значение